CELEX: 32011D0714
Language: sl
Date: 2011-10-11 00:00:00
Title: 2011/714/: Sklep Sveta z dne 11. oktobra 2011 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banco de Portugal

1.11.2011   
            
            
               SL
            
            
               Uradni list Evropske unije
            
            
               L 285/23
            
         SKLEP SVETA
   z dne 11. oktobra 2011
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banco de Portugal
   (2011/714/EU)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila ECB/2011/11 Evropske centralne banke z dne 25. avgusta 2011 Svetu Evropske unije o zunanjem revizorju Banco de Portugal (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema opravljajo neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               Mandat sedanjih zunanjih revizorjev Banco de Portugal je potekel po reviziji za poslovno leto 2010. Zato je treba imenovati zunanje revizorje za čas od poslovnega leta 2011 dalje.
            
         
               (3)
            
            
               Banco de Portugal je za svojega zunanjega revizorja za poslovna leta od 2011 do 2016 izbrala družbo PricewaterhouseCoopers & Associados – Sociedade de Revisores Oficiais de Contas, Lda.
            
         
               (4)
            
            
               Svet ECB je priporočil, da se za zunanjega revizorja Banco de Portugal za poslovna leta od 2011 do 2016 imenuje družba PricewaterhouseCoopers & Associados – Sociedade de Revisores Oficiais de Contas, Lda.
            
         
               (5)
            
            
               Primerno je upoštevati priporočilo Sveta ECB in ustrezno spremeniti Sklep Sveta 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(10) Sklepa 1999/70/ES se nadomesti z naslednjim:
   
      „10.   Družba PricewaterhouseCoopers & Associados – Sociedade de Revisores Oficiais de Contas, Lda. se odobri kot zunanji revizor Banco de Portugal za poslovna leta od 2011 do 2016.“
   
   Člen 2
   Ta sklep začne učinkovati z dnem uradnega obvestila.
   Člen 3
   Ta sklep je naslovljen na Evropsko centralno banko.
   
      V Luxembourgu, 11. oktobra 2011
      
         
            Za Svet
         
         
            Predsednik
         
         M. DOWGIELEWICZ
      
   
   
      (1)  UL C 258, 2.9.2011, str. 1.
   
      (2)  UL L 22, 29.1.1999, str. 69.